**Numele meu**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numele meu

A trebuit să port un nume

de-aceea m-au și botezat

să se știe că-s anume

în turma lumii, unicat!

Mi-au pus un nume de botez

nici lung nici scurt, atât cât e,

că nu-i niciun chichirez

când toți mă strigă ”Nicule”!

E doar un nume și atât,

nume am, dar în zadar,

sunt doar nimeni, că n-am vrut

să-mi pun pe nume, girofar!

Că girofarul cere mult,

condiție ”sine qua non”:

să vorbesc și să n-ascult

și uneori, să par bufon!

Să n-am bun simț întotdeauna,

să-mi cumpăr coadă de păun,

să mă-ndoi dacă strâng mâna

și multe mâini de strâns să-adun!

Și pentru orice lucru fac,

chiar de-i fără importanță,

să-mi iau un aer de prestanță

și să cânt tare ”cotcodac”!

Să mă tot duc la sindrofii,

unde-s numai cu girofaruri

sau să fac fotografii,

lângă lucitoare staruri!

Metode sunt nenumărate,

de a mă face cunoscut,

dar, decât laude deșarte,

mai bine-n umbra mea, tăcut!

De-oi face ceva frumos,

ceva bun, să-arate bine,

în sinea mea, sunt bucuros

că pot fi mulțumit de mine!

Eu, nu vreau girofar în lume

și-așa lumea mi-e străină,

rămân mai bine doar un nume

pe drumul meu către Lumină!